Aalborg Stiftstidende, 1843-04-22
Aalborg, den 22de April. Vi berettede i Avisen, Nr. 74 Jndholdet af den afsagte Commissionsdom i den herværende store Criminalsag for de vigtigste Forbryderes Vedkommende og ville idag komme tilbage paa flere af Sagens vigtigere Details. Af de domfældte 79 Jndivider have ikke færre end 27 gjort sig skyldige i Røveri eller Deeltagelse heri, enten alene eller i Forbindelse med andre Forbrydelser. Det samlede Antal Domfældte ere idømte følgende Straffe, Rasphuusarbeide paa Livstid med Kagstrygning 5, Fæstningsarbeide p. L. m. Kagstrygning 2, Tugthuusarbeide, p. L. m. Kagstr. 2, Rasphuus paa Livstid 1, Fæstningsarb. p. Livst. 2, Tugthuusarb, paa Livst. 2, Fæstningsarb. i 14 Aar 1, i 12 Aar 5, i 10 Aar 2, i 8 Aar 2, i 6 Aar 2 i 1 A. 1, Tugthuusarb. i 14 Aar 1, i 12 A. 2, i 8 A. 3, i 7 A. 1 og i 6 A. 1, Forbedringshuus i 5 Aar 5, i 4 A. 4, i 3 A. 4, i 2 A. 2, i 18 Mdr. 6, i 1 a 7. i 8 Mdr. 1, 6 Gange 5 Dage Vand og Brød 4, 3 G. 5 D. Vand og Brød 2 og 2 G. 5 D. do. 4; Frifundne ere 4. Af de dømte Forbrydere ere ikke færre end 6 straffede for tillige at have holdt Horehuus heri Byen, nemlig Ane Pernille Andersdatter Storm (Tugthuusarb, paa Livst med Kagstrygning), Jochum Henrichsen Klatt (Fæstningsarbeide i 14 Aar, Kirstine Larsdatter Freitag (Forbedringshuus i 5 Aar), And. Rasmussen Torst (do. i 4 Aar, Bolette Moses (Tugthuus i 6 Aar), Cathr. Elisab. Schilder Spindlers Enke (Forbedringshuus i 8 Mdr.), endvidere Ane Marie Klein, Bigamle (i Forening med Deelagtighed i Røveri) idømt Tugthuusarbeide i 14 Aar, desværre et sørgeligt billede af Tilstandene her i Byen, som i den sidstnævnte Retning just ikke spores at være gaaet nogen Bedring imøde. At denne offentlige Utugt væsentligt har bidraget til at fremkalde, nære og sammenkjæde Forbrydelserne, vil af Alting være klart. Et af de mere fremtrædende Exempler herpaa afgiver især en af de vigtigere Domfældtes, Peder Anton Hassings, hele vita. Denne Forbryder hører især til dem hvis Skjæbne meest vil vække Beklagelse. J de Aar, han har hensiddet i Arresten, har han lagt et ualmindeligt Talent, især i Træskjærersaget og andre techniske Færdigheder for Dagen og synes i det Hele efter sine Evner og Anlæg at have været bestemt for en bedre Fremtid. Sin tidligste Ungdom tilbragte han i Huset hos en afdød Enkefru H. her i Byen, hvor han er opdragen og som hvis Pleiesøn han endog blev antagen, men, ved at inddrages i Torsts og Bo lettes Huus og Samqvem forlededes han til endog at be stiæle sin Velgiørerinde og den ene Forbrydelse drog saaledes den anden efter sig. Flere Omstændigheder ville mulig kunne senere anbefale ham til en tidligere Benaadning, hvortil ogsaa hans endnu unge Alder af 29 Aar vil indeholde en Opfordring. Af de øvrige vigtigste Domfældte ville vi her endnu kun nævne: J. R. Visborg, dømt til Fæstningsarbeide paa Livstid med Kagstrygning, Jørg. Justesen Gug og N. C. Lassen, Rasphuusarb. paa Livst. m. Kagstr., Maren Carlsdatter (Snøylmaren), Tugthuus paa Livst. m. Kagstr., Jørg. Pet. Nielsen, Fæstningsarb. p. Livst., L. C. Lassen og Gjerman Willadsen Ersted, Fæstningsarb. i 12 A., C. P. Steenild, do. i 10 Aar, Ane Marie Christensdatter Klatterup, Tugthuus i 12 Aar, Th. Nielsen Myhrhøi (Langthomas) og Lars Peder Vandtrang, Fæstningsarb. i 12 A., Mads Christensen, Kirkholm, Forbedringshuus i 5 A., Lilleballe, Ras huus paa Livst, og Ped. Christensen Podehuus, Forbedringshuus i 4 A. – J Sallairer til de Embedsmænd, der have været beskjæftigede med denne vidtløftige Sag har Commissionen - hvilken Cancelliet hertil havde tilstillet Commissorium – tilkjendt sine 2de Medlemmer 1800 Rbd. hver, Actor, Proc. v. Sprechelsen, 900 Rbd., og Defensorerne Procuratorerne Møller, Dannisøe, Cancelliraad Jensen og Davidsen her i Byen og Nors ved Løgstør 200 Rbd. hver.